gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A belixerancia fronte ás linguas minorizadas chega ao Congreso da man de UPyD
Luns, segunda feira, 26 de setembro de 2022
Á beira do manifesto "Lengua Común"
A formación liderada por Rosa Díez presentará un proxecto de lei en favor do privilexio para o español.
Redacción - 12:00 24/06/2008
Tags: Fernando Savater Mario Vargas Llosa Rosa Díez UPyD
Unión Progreso y Democracia, UPyD,a formación política que, liderada pola ex eurodeputada socialista Rosa Díez, conseguiu un asento no Congreso nas últimas eleccións xerais, elixiu que a súa estratexia inicial no comezo de lexislatura se centre no ataque ás linguas minorizadas e a argumentación sobre os presuntos problemas para os español-falantes no conxunto do Estado.
Como chanzo previo, dúas ducias de intelectuais vencellados directamente a este partido ou que en diversos momentos se manifestaron a prol de UPyD, asinan o chamando "Manifiesto por la Lengua Común". Entre eles aparecen o escritor Mario Vargas Llosa, o profesor Fernando Savater e Roberto Blanco Valdés, catedrático de Dereito Constitucional da Universidade de Santiago. O documento expón a existencia de presuntos problemas para os falantes de castelán e subliña que a lingua castelá "é común e oficial" sendo "a única cuxa comprensión pode serlle suposta a calquera efecto a todos os cidadáns españois". Así, os asinantes piden que o Congreso aprobe "unha normativa legal do rango axeitado, que no seu caso poida esixir unha modificación constitucional e dalgúns estatutos autonómicos" para evitar eses supostos obstáculos ao español.
"Nas comunidades autónomas con dúas linguas hai 16 millóns de persoas que non poden estudar castelán", chegou a dicir Carlos Martínez Gorriarán, catedrático de Filosofía, durante o acto de presentación do manifesto. A panca para forzar o debate sobre esa cuestión será UPyD, que xa anunciou a presentación dunha proposición de lei para evitar o que cualifican de "discriminación por razón de lingua". O partido de Díez vai deste xeito un chanzo máis aló dos que tiña andado no seu momento o PP, desde onde algúns deputados presentarán iniciativas concretas en materia lingüística falando de suposto "acoso" ao castelán. Así, na práctica, UPyD aspira por exemplo a retirarlle total ou parcialmente as competencias en materia de Educación aos gobernos de Galiza, Cataluña e Euskadi, propoñendo que sexa o goberno español o que fixe os criterios en materia de lingua nas aulas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto